techiaith/cofnodycynulliad_en-cy huggingface dataset:
English: Minister, the operational guidance for schools and settings for the autumn term - version 3, published by the Welsh Government - was updated two days ago. This guidance states that local authorities should communicate the control measures to schools and settings, and that schools and settings should work with staff, parents, carers and learners so that the revised arrangements will work in practice. Minister, how will the Welsh Government seek to ensure that there is a consistency of approach across schools in Islwyn, and how will the Welsh Government be kept updated by Caerphilly county borough on the measures adopted across the authority and across the academic year 2020-21?
Welsh: Weinidog, diweddarwyd y canllawiau gweithredol ar gyfer ysgolion a lleoliadau ar gyfer tymor yr hydref - fersiwn 3, a gyhoeddwyd gan Lywodraeth Cymru - ddeuddydd yn ôl. Mae'r canllawiau hyn yn nodi y dylai awdurdodau lleol gyfathrebu'r mesurau rheoli i ysgolion a lleoliadau, ac y dylai ysgolion a lleoliadau weithio gyda staff, rhieni, gofalwyr a dysgwyr er mwyn i'r trefniadau diwygiedig weithio'n ymarferol. Weinidog, sut y bydd Llywodraeth Cymru yn mynd ati i sicrhau dull gweithredu cyson ar draws ysgolion yn Islwyn, a sut y bydd Llywodraeth Cymru yn cael y wybodaeth ddiweddaraf gan fwrdeistref sirol Caerffili am y mesurau a fabwysiadwyd ar draws yr awdurdod ac ar draws blwyddyn academaidd 2020-21?
English: Well, we are in regular contact with local authorities. We are aware that, sometimes, there are differences in the approach taken by local authorities in supporting their schools. That's why Estyn is currently doing a piece of work to identify good practice in local authorities supporting individual settings to adhere to rules and to support education during this time. We, as a Welsh Government, will look to use all of our platforms to reinforce those messages with parents, because they, too, have a crucial role to play in decisions that they are making about their lives, and how they support their children to make good decisions - especially older children, and how they make good decisions when they are outside school - to ensure that we can minimise disruption and bear down on community transmission rates.
Welsh: Wel, rydym mewn cysylltiad rheolaidd ag awdurdodau lleol. Rydym yn ymwybodol fod gwahaniaethau, weithiau, yn y dull a fabwysiadwyd gan awdurdodau lleol o gefnogi eu hysgolion. Dyna pam fod Estyn wrthi'n gwneud gwaith i nodi arferion da mewn awdurdodau lleol sy'n cefnogi lleoliadau unigol i gadw at reolau ac i gefnogi addysg yn ystod y cyfnod hwn. Byddwn ni, fel Llywodraeth Cymru, yn ceisio defnyddio ein holl lwyfannau i atgyfnerthu'r negeseuon hynny gyda rhieni, oherwydd mae ganddynt hwythau hefyd rôl hollbwysig i'w chwarae mewn penderfyniadau y maent yn eu gwneud am eu bywydau, a sut y maent yn cefnogi eu plant i wneud penderfyniadau da - yn enwedig plant hŷn, a sut y maent yn gwneud penderfyniadau da pan fyddant y tu allan i'r ysgol - i sicrhau y gallwn leihau tarfu a lleihau cyfraddau trosglwyddo cymunedol.
English: The independent panel that are reviewing arrangements for the awarding of grades from the 2020 summer exam series, and exploring considerations for 2021, will publish their interim report by the end of this month and their final report in December.
Welsh: Bydd y panel annibynnol sy'n adolygu'r trefniadau ar gyfer dyfarnu graddau arholiadau haf 2020, ac yn archwilio ystyriaethau ar gyfer 2021, yn cyhoeddi eu hadroddiad interim erbyn diwedd y mis hwn a'u hadroddiad terfynol ym mis Rhagfyr.
English: Thank you for that answer, Minister. I have been approached by teachers who are very concerned about what will happen for the examinations in the summer of 2021. They need to be aware of what assessments pupils will be taking so that they can prepare pupils and they can prepare their work. And, if it is going to be an internally moderated type of approach, they also need to understand the extra work that that will require. So, while you indicate that the interim report will be published by the end of this month, and the final report by December, to be blunt, December is too late for some of the decisions and some of the actions that need to be taken. Will you be making a decision sooner than that to identify when, or whether, examinations will be going ahead in July 2021, and if not, what will be replacing them?
Welsh: Diolch am yr ateb hwnnw, Weinidog. Mae athrawon sy'n pryderu'n fawr ynglŷn â beth fydd yn digwydd yn arholiadau haf 2021 wedi bod mewn cysylltiad â mi. Mae angen iddynt fod yn ymwybodol o ba asesiadau y bydd disgyblion yn eu cael fel y gallant baratoi disgyblion a pharatoi eu gwaith. Ac os bydd yn ddull a gymedrolir yn fewnol, mae angen iddynt hefyd ddeall y gwaith ychwanegol y bydd ei angen yn sgil hynny. Felly, er eich bod yn dweud y bydd yr adroddiad interim yn cael ei gyhoeddi erbyn diwedd y mis hwn, a'r adroddiad terfynol erbyn mis Rhagfyr, i fod yn blwmp ac yn blaen, mae mis Rhagfyr yn rhy hwyr i rai o'r penderfyniadau a rhai o'r camau y mae angen eu cymryd. A fyddwch yn gwneud penderfyniad yn gynt na hynny i nodi pryd, neu a fydd, arholiadau'n mynd rhagddynt ym mis Gorffennaf 2021, ac os na, beth fydd yn dod yn eu lle?
English: It is my intention to make a statement in this regard, David, in the week beginning 9 November.
Welsh: Fy mwriad yw gwneud datganiad yn hyn o beth, David, yn yr wythnos sy'n dechrau ar 9 Tachwedd.
English: My immediate priorities for schools in Pembrokeshire and, indeed, across Wales, is to provide the best possible learning experience for pupils, drawing on the learning guidance Welsh Government published in July, while keeping children, young people and staff safe.
Welsh: Fy mlaenoriaethau uniongyrchol ar gyfer ysgolion yn sir Benfro ac yn wir, ledled Cymru, yw darparu'r profiad dysgu gorau posibl i ddisgyblion, gan ddefnyddio'r canllawiau dysgu a gyhoeddwyd gan Lywodraeth Cymru ym mis Gorffennaf, gan gadw plant, pobl ifanc a staff yn ddiogel.
English: Thank you for that response, Minister. Now, as you know, supply teachers can play a key role in supporting our schools, and I'm sure that supporting those professionals is also a priority of yours. Now, I've received correspondence from local supply teachers who are deeply worried that many are not being paid the basic recommended minimum rate, as outlined in the supply teaching framework. As you know from my previous representations to you on this matter, supply staff have had a really tough time since the COVID-19 crisis. Many have been without any work, and furlough has been hard to work out or apply for due to the transient nature of their incomes. Therefore, can you tell us what steps the Welsh Government is taking to ensure the supply teaching framework is enforceable and that supply teachers are being paid adequately? And can you also tell us what the Welsh Government and local education authorities are doing to monitor this issue and ensure that supply staff are treated fairly, not only across Pembrokeshire, but, indeed, across the whole of Wales?
Welsh: Diolch am yr ymateb hwnnw, Weinidog. Nawr, fel y gwyddoch, gall athrawon cyflenwi chwarae rhan allweddol yn y gwaith o gefnogi ein hysgolion, ac rwy'n siŵr bod cefnogi'r gweithwyr proffesiynol hynny yn flaenoriaeth i chi hefyd. Nawr, rwyf wedi derbyn gohebiaeth gan athrawon cyflenwi lleol sy'n poeni'n fawr nad yw nifer ohonynt yn cael y gyfradd sylfaenol isaf a argymhellir, fel yr amlinellir yn y fframwaith athrawon cyflenwi. Fel y gwyddoch o fy sylwadau blaenorol i chi ar y mater hwn, mae staff cyflenwi wedi cael amser caled iawn ers argyfwng COVID-19. Mae llawer wedi bod heb waith, ac mae wedi bod yn anodd cyfrifo neu wneud cais am ffyrlo oherwydd natur dros dro eu hincwm. Felly, a allwch chi ddweud wrthym pa gamau y mae Llywodraeth Cymru yn eu cymryd i sicrhau y gellir gorfodi'r fframwaith athrawon cyflenwi a bod athrawon cyflenwi'n cael eu talu'n ddigonol? Ac a allwch chi hefyd ddweud wrthym beth y mae Llywodraeth Cymru ac awdurdodau addysg lleol yn ei wneud i fonitro'r mater hwn a sicrhau bod staff cyflenwi'n cael eu trin yn deg, nid yn unig yn sir Benfro, ond ledled Cymru yn wir?
English: Yes, indeed. All those supply teaching agencies that are on the framework need to abide by the conditions of that framework, which seeks to protect the interests of supply teachers. If you, Paul, or indeed if any Member has evidence where that is not the case, then I can assure you that will be pursued by my officials and by members of staff in the National Procurement Service. Indeed, recently, such a case was brought to our attention, and that was immediately dealt with. In that case, the offer of work had been made directly by a school, and conversations were had to remind those people involved of their requirements to treat and pay supply staff securely. So, Paul, if you have constituents that are not in that position, please do bring them to my attention and I will assure you action will be taken.
Welsh: Ie, yn wir. Mae angen i'r holl asiantaethau cyflenwi hynny sy'n rhan o'r fframwaith gadw at amodau'r fframwaith hwnnw, sy'n mynd ati i ddiogelu buddiannau athrawon cyflenwi. Os oes gennych chi, Paul, neu'n wir os oes gan unrhyw Aelod dystiolaeth ynglŷn â lle nad yw hynny'n wir, gallaf eich sicrhau y bydd fy swyddogion ac aelodau o staff y Gwasanaeth Caffael Cenedlaethol yn mynd ar drywydd hynny. Yn wir, yn ddiweddar, tynnwyd ein sylw at achos o'r fath, ac aethom i'r afael ag ef ar unwaith. Yn yr achos hwnnw, roedd y cynnig gwaith wedi'i wneud yn uniongyrchol gan ysgol, ac fe gafwyd sgyrsiau i atgoffa'r bobl dan sylw o'r angen iddynt drin a thalu staff cyflenwi yn ddigonol. Felly, Paul, os oes gennych etholwyr nad ydynt yn y sefyllfa honno, rhowch wybod i mi a gallaf eich sicrhau y byddaf yn gweithredu ar hynny.
English: You do need to ask the question.
Welsh: Mae angen i chi ofyn y cwestiwn.
English: I apologise; it's been a while.
Welsh: Ymddiheuriadau; mae cryn dipyn o amser wedi bod.
English: I would be delighted to. Local authorities have a statutory duty to maintain schools in their area. In South Wales Central, the Central South Consortium provides school improvement support to the 277 schools, the two special schools and the four pupil referral units that it covers.
Welsh: Gwnaf, â phleser. Mae gan awdurdodau lleol ddyletswydd statudol i gynnal ysgolion yn eu hardal. Yng Nghanol De Cymru, mae Consortiwm Canolbarth y De yn darparu cymorth gwella ysgolion i'r 277 o ysgolion, y ddwy ysgol arbennig a'r pedair uned cyfeirio disgyblion dan eu goruchwyliaeth.
English: Thank you, Minister. In schools in England, the UK Government's intention is to go ahead with most exams next summer. Now, I'm aware from what the Minister just said in response to David Rees that she's making a statement on 9 November, and I realise she will not want to pre-empt this. Notwithstanding that, exams are the fairest and most transparent way to assess the ability of schoolpupils, and when they were cancelled last summer and we had replacement grades instead, there was a fiasco. Most pupils and students are saying that they want exams to proceed as they don't want a grade allocated by a teacher or generated by an algorithm. I know we are having this statement in a couple of weeks' time, but could the Minister assure us that she is doing all she can to ensure that school exams do take place in Wales next summer?
Welsh: Diolch, Weinidog. Mewn ysgolion yn Lloegr, bwriad Llywodraeth y DU yw bwrw ymlaen â'r rhan fwyaf o arholiadau yr haf nesaf. Nawr, rwy'n ymwybodol fod y Gweinidog newydd ddweud mewn ymateb i David Rees y bydd yn gwneud datganiad ar 9 Tachwedd, ac rwy'n sylweddoli na fydd hi eisiau achub y blaen ar hyn. Er hynny, arholiadau yw'r ffordd decaf a mwyaf tryloyw o asesu gallu disgyblion ysgol, a phan gawsant eu canslo yr haf diwethaf, a phan roddwyd graddau i ddisgyblion yn lle hynny, roedd yn llanast. Mae'r rhan fwyaf o ddisgyblion a myfyrwyr yn dweud eu bod eisiau i arholiadau gael eu cynnal gan nad ydynt eisiau gradd wedi'i rhoi gan athro neu ei chynhyrchu gan algorithm. Gwn y byddwch yn gwneud y datganiad ymhen ychydig wythnosau, ond a allai'r Gweinidog ein sicrhau ei bod yn gwneud popeth yn ei gallu i sicrhau bod arholiadau ysgol yn cael eu cynnal yng Nghymru yr haf nesaf?
English: Well, the Member is right - examinations are an important and mainstream part of how we run our education system in Wales, but I am sure the Member will also agree that these are extraordinary times, and what an examination system cannot do is solve the issue on its own of the extreme disruption that there has been to children's education. Indeed, if the Member was to look at his own region, he would be aware that there are some children who, through no fault of their own but because they are in a bubble with a child who has contracted COVID-19, have had their education disrupted. How we find a system - an examination system - that treats that child as fairly as a child who has had no further disruption to their education because they are fortunate enough to be in a cohort that has not been sent home from school, I'm sure he would agree, is a challenge indeed. That's why I have asked the independent review to look at the situation, and he will have seen from Qualifications Wales, only this morning, that they too recognise that the disruption to education is considerable. England have made their decision; Scotland have made a different one. I will make a decision that I believe is in the best interests of Welsh learners and is fair to this particular cohort of children who, again, in the words of Qualifications Wales, have suffered more disruption and are more challenged - this cohort is - than even that of last year, and we need to be fair to them.
Welsh: Wel, mae'r Aelod yn iawn - mae arholiadau'n rhan bwysig a phrif ffrwd o'r ffordd rydym yn gweithredu ein system addysg yng Nghymru, ond rwy'n siŵr y bydd yr Aelod hefyd yn cytuno bod hwn yn gyfnod eithriadol, a'r hyn na all system arholi ei wneud yw datrys y tarfu eithafol sydd wedi bod ar addysg plant ar ei phen ei hun. Yn wir, pe bai'r Aelod yn edrych ar ei ranbarth ei hun, byddai'n ymwybodol fod rhai plant, heb fod unrhyw fai arnynt hwy, wedi wynebu tarfu i'w haddysg am eu bod mewn swigen gyda phlentyn sydd wedi dal COVID-19. Mae'r ffordd rydym yn dod o hyd i system - system arholi - sy'n trin y plentyn hwnnw yr un mor deg â phlentyn nad yw wedi wynebu tarfu pellach i'w haddysg am eu bod yn ddigon ffodus i fod mewn carfan nad yw wedi cael ei hanfon adref o'r ysgol, rwy'n siŵr y byddai'n cytuno, yn her go iawn. Dyna pam y gofynnais i'r adolygiad annibynnol edrych ar y sefyllfa, a bydd wedi gweld y bore yma fod Cymwysterau Cymru hefyd wedi cydnabod bod y tarfu ar addysg yn sylweddol. Mae Lloegr wedi gwneud eu penderfyniad; mae'r Alban wedi gwneud un gwahanol. Byddaf yn gwneud penderfyniad sydd, yn fy marn i, er lles gorau dysgwyr Cymru ac sy'n deg â'r garfan benodol hon o blant sydd, unwaith eto, yng ngeiriau Cymwysterau Cymru, wedi dioddef mwy o aflonyddwch ac wedi wynebu mwy o heriau - y garfan hon - na charfan y llynedd hyd yn oed, ac mae angen inni fod yn deg â hwy.
English: Thank you, Minister, for that response to the opening question. Obviously, with the national lockdown that's coming in as of Friday evening, years 9 and above have been ordered to stay at home for one week of the school calendar. Can you point me to the scientific evidence that says that this is a sensible course of action for years 9 and above, or is it, as you said in your response to Suzy Davies, a sacrifice that we have to make to, obviously, suppress the virus?
Welsh: Diolch am yr ymateb i'r cwestiwn agoriadol, Weinidog. Yn amlwg, gyda'r cyfyngiadau symud cenedlaethol sy'n dod i rym nos Wener, mae blynyddoedd 9 ac uwch wedi cael eu gorchymyn i aros gartref o'r ysgol am wythnos. A allwch chi fy nghyfeirio at y dystiolaeth wyddonol sy'n dweud bod hwn yn gam gweithredu synhwyrol ar gyfer blynyddoedd 9 ac uwch, neu fel y dywedoch chi yn eich ymateb i Suzy Davies, a yw'n aberth y mae'n rhaid inni ei wneud, yn amlwg, i atal y feirws?
English: You'll be aware of evidence contained within the TAC paper that talks about the contribution to reducing R from closing schools in their entirety and closing secondary schools in particular. Throughout this pandemic, I have tried to minimise the disruption to children and maximise education. It is very worrying for those children in years 9 and above that this decision has been reached, but, as I said in answer to earlier questions, this part of the cohort are best placed to be able to engage in self-directed and distanced learning. And I hope that, by suppressing the virus across Wales and driving down community rates of transmission, that will limit the amount of disruption to education as we head towards the end of this term.
Welsh: Fe fyddwch yn ymwybodol o'r dystiolaeth sydd wedi'i chynnwys ym mhapur y gell cyngor technegol sy'n sôn am gyfraniad cau ysgolion yn eu cyfanrwydd a chau ysgolion uwchradd yn benodol i leihau rhif R. Drwy gydol y pandemig hwn, rwyf wedi ceisio lleihau'r aflonyddwch i blant a sicrhau'r addysg orau bosibl. Mae'n peri pryder mawr i'r plant hynny ym mlynyddoedd 9 ac uwch fod y penderfyniad hwn wedi'i wneud, ond fel y dywedais wrth ateb cwestiynau cynharach, mae'r rhan hon o'r garfan yn y sefyllfa orau i allu cymryd rhan mewn dysgu hunangyfeiriedig a dysgu o bell. A thrwy gyfyngu ar y feirws ledled Cymru a lleihau cyfraddau trosglwyddo cymunedol, rwy'n gobeithio y bydd hynny'n cyfyngu ar yr aflonyddwch i addysg wrth inni anelu at ddiwedd y tymor hwn.
English: Additional guidance has been published in collaboration with Public Health Wales and test, trace, protect on the role of contact tracing when a positive COVID-19 case is identified in an education setting. This includes the identification of close contacts to limit, where possible, the number of pupils and staff who are asked to self-isolate as the result of a positive case.
Welsh: Mae canllawiau ychwanegol wedi'u cyhoeddi ar y cyd ag Iechyd Cyhoeddus Cymru a profi, olrhain, diogelu ar rôl olrhain cysylltiadau pan nodir achos positif o COVID-19 mewn lleoliad addysg. Mae hyn yn cynnwys nodi cysylltiadau agos i gyfyngu lle bo'n bosibl ar nifer y disgyblion a staff y gofynnir iddynt hunanynysu o ganlyniad i achos positif.
English: Thank you. I don't underestimate the task for secondary school heads, in particular, of reconfiguring school layouts, timetables and attendance times in order to comply with the rules on social distancing and hygiene. But I don't think there can be any justification for hundreds of pupils being sent home to self-isolate just because one individual has tested positive. Five hundred and fifty three children were sent home from just two schools in Cardiff a week ago, and both of these where there was just one case. I don't think that's proportionate. Why are heads still in the position where they feel that they have no choice but to send so many pupils home? And do they need the protection of the law to give them the confidence to isolate smaller numbers?
Welsh: Diolch. Nid wyf yn bychanu'r dasg i benaethiaid ysgolion uwchradd, yn arbennig, o ad-drefnu cynlluniau, amserlenni ac amseroedd presenoldeb ysgolion er mwyn cydymffurfio â'r rheolau ar gadw pellter cymdeithasol a hylendid. Ond nid wyf yn credu y gall fod unrhyw gyfiawnhad dros anfon cannoedd o ddisgyblion adref i hunanynysu oherwydd bod un unigolyn wedi cael canlyniad positif. Anfonwyd 553 o blant adref o ddwy ysgol yn unig yng Nghaerdydd wythnos yn ôl, a hynny oherwydd bod un achos positif yn y ddwy ysgol. Nid wyf yn credu bod hynny'n gymesur. Pam fod penaethiaid yn dal i fod mewn sefyllfa lle maent yn teimlo nad oes ganddynt ddewis ond anfon cynifer o ddisgyblion adref? Ac a ydynt angen amddiffyniad y gyfraith er mwyn rhoi hyder iddynt ynysu niferoedd llai?
English: Well, Suzy, you have just outlined beautifully the disruption that is happening on a daily basis, in some parts of Wales, to children's education. In the light of experience of this first half term, we have worked with TTP teams and health protection teams to reflect on the feedback given by headteachers to develop new guidance so that we can reduce the number of pupils and staff who are having to self-isolate. As you identified, one way in which we are looking to do this is by making sure that we can focus on schools having the processes in place to capture information so that we can have more confidence around what constitutes a close contact and to work with those schools to identify - perhaps, in the first instance, a bubble is sent home, but then to work as quickly as possible, following the bubble being sent home, to identify the close contacts within that particular group and then bring more of those children back into school within those 14 days of self-isolation. So, you're right: we need to give support and confidence to headteachers to make these decisions. And, of course, headteachers need to work with us to have processes in place so that they can more easily and readily identify those children who will have had a close contact with a positive case, rather than asking entire year groups, or very large bubbles, to miss school.
Welsh: Wel, Suzy, rydych newydd amlinellu'r aflonyddwch sy'n digwydd bob dydd, mewn rhai rhannau o Gymru, i addysg plant. Yng ngoleuni profiad yr hanner tymor cyntaf hwn, rydym wedi gweithio gyda thimau profi, olrhain, diogelu a thimau diogelu iechyd i fyfyrio ar yr adborth a roddwyd gan benaethiaid i ddatblygu canllawiau newydd fel y gallwn leihau nifer y disgyblion a staff sy'n gorfod hunanynysu. Fel y nodoch chi, un ffordd rydym yn ceisio gwneud hyn yw drwy sicrhau y gallwn ganolbwyntio ar sicrhau bod gan ysgolion brosesau ar waith i gasglu gwybodaeth fel y gallwn fod â mwy o hyder ynghylch yr hyn yw cyswllt agos a gweithio gyda'r ysgolion hynny i nodi - efallai, yn y lle cyntaf, fod swigen yn cael ei hanfon adref, ond wedyn i weithio cyn gynted â phosibl, ar ôl anfon y swigen adref, i nodi'r cysylltiadau agos o fewn y grŵp penodol hwnnw a dod â mwy o'r plant hynny yn ôl i'r ysgol o fewn y 14 diwrnod o hunanynysu. Felly, rydych yn iawn: mae angen inni roi cefnogaeth a hyder i benaethiaid wneud y penderfyniadau hyn. Ac wrth gwrs, mae angen i benaethiaid weithio gyda ni i sefydlu prosesau er mwyn iddynt allu nodi plant a fydd wedi bod mewn cysylltiad agos ag achos positif yn haws ac yn fwy parod, yn hytrach na gofyn i grwpiau blynyddoedd cyfan, neu swigod mawr iawn, i golli ysgol.
English: Thank you very much, Joyce, for that important question. Clearly, digital education services have come to the fore during the crisis, and we will continue to work with individual schools and local educational authorities to provide the digital resources children need.
Welsh: Diolch yn fawr iawn am y cwestiwn pwysig hwnnw, Joyce. Yn amlwg, mae gwasanaethau addysg ddigidol wedi dod i'r amlwg yn ystod yr argyfwng, a byddwn yn parhau i weithio gydag ysgolion unigol ac awdurdodau addysg lleol i ddarparu'r adnoddau digidol sydd eu hangen ar blant.